Robert De Niro , sem hefur leikið ófá illmenni , segir að Donald Trump sé ekkert annað en gerpi og að hann geti ekki hugsað sér að leika hann . Honum sé ekki viðbjargandi og fylgismenn hans veruleikafirrtir . Forsetinn hefur ekki enn brugðist við á Twitter . Robert De Niro er mjög í nöp við Donald Trump . Fréttablaðið / Getty Auglýsing Robert De Niro segir að Donald Trump , Bandaríkjaforseti sé verri en allir þeir skúrkar sem hann hefur leikið á ferlinum . Í viðtali við New York Times segir hann að forsetinn sé siðlaus og geri engan greinarmun á hvað sé rétt og hvað sé rangt . De Niro , sem hefur meðal annars leikið mafíu foringjann Vito Corleone og spillta verkalýðsforingjann Frank Sheeran segir í viðtalinu að hann gæti ekki hugsað sér að leika Trump . „ Hann er svo skelfileg manneskja , honum er ekki viðbjargandi og það hef ég aldrei sagt um persónu sem ég á að leika . “ Ástæðuna segir hann vera að Trump hafi aldrei viðurkennt að hafa gert mistök eða beðist afsökunar . Veruleikafirrtir stuðningsmenn „ Forsetinn á að setja gott fordæmi og gera það sem er rétt . Ekki að vera andstyggilegt , lítið gerpi . Það er það sem hann er . “ Hann sjái ekkert gott í forsetanum eða fjölskyldu hans . „ Þetta er eins og glæpa-fjölskylda , “ segir leikarinn sem getur ekki setið á sér að gagnrýna stuðningsfólk Donalds Trump : „ Hann er með fylgismenn sem eru brjálaðir og vilja gera brjálaða hluti . “ Leikarinn gagnrýnir líka stuðningsmenn forsetans og segir þá veruleikafirrta . „ Hann hefur fylgismenn sem eru brjálaðir og vilja gera brjálaða hluti . “ Donald Trump hefur ekki enn brugðist við orðum leikarans á Twitter .